મહાકવિ કાલિદાસ રોડ નજીક રહેતા નર્મિલ ઠક્કરે મિડ-ડે LOCALને કહ્યું હતું કે ‘કાલિદાસ રોડ ટ્રાફિકની સમસ્યાને ધ્યાનમાં રાખીએ તો ખૂબ જ મહત્વનો છે. એમ. જી. રોડ, દેવીદયાલ રોડ અને પી. કે. રોડ એમ ત્રણે રોડને કનેક્ટિંગ રોડ હોવાથી અન્ય રોડનાં વાહનો આ રોડ પર આવતાં હોય છે. હાલમાં કાલિદાસ રોડ પેવર બ્લૉક્સથી બનેલો છે જે ખૂબ જ અસમથળ હોવાથી ટ્રાફિકની મૂવમેન્ટ સ્મૂધલી થતી નથી. જો રોડ સિમેન્ટનો બની જાય તો ટ્રાફિકની મૂવમેન્ટ સ્મૂધ થઈ જશે અને સાથે ફુટપાથની ગટરનું રિપેરિંગ કામ પણ થઈ જશે અને રાહદારીઓને રોડ પર ચાલવું નહીં પડે. સાથે-સાથે જે લોકો કાલિદાસ રોડ પર ગાડીઓ પાર્ક કરીને ચાલ્યા જાય છે એ પણ બંધ થઈ જશે.’